આજથી લગભગ ૧૫-૧૬ વર્ષ પહેલાની ૯૪-૯૫ ની સાલમાં હું ચાંગોદર નોકરી કરતો હતો ત્યારે રેલ્વે ફાટક પાસે થયેલા એક રોડ અકસ્માત મેં નજરે જોયો... અકસ્માતમાં ઘાયલ વ્યક્તિની ચીસો અને તેના બચાવ માટે અને હોસ્પિટલ લઇ જવા માટે આજીજી કરતા એક બહેનને જોઇને મારું મન દ્રવી ઉઠ્યું... પણ તે વખતે હું તેમને મદદ ન કરવા માટે લાચાર હતો પરંતુ તે ઘટનાથી તે વખતે મારા મન ની અંદર એક વિચાર આવ્યો અને તે વિચાર મને ઝંઝોળી નાખ્યો.. મારાં અંગત મિત્રો અને ડોક્ટર સાહેબના મંતવ્યો લીધાં અને આજથી લગભગ ૬ વર્ષ પહેલા મેં મારી સાથે ફર્સ્ટ એડ કીટ રાખવાની શરુ કરી અને જ્યાં પણ રસ્તામાં નાના-મોટા અકસ્માત જોઉં ત્યારે તે લોકોને પ્રાથમિક સારવાર કરી જરૂરી લાગે તેમને હોસ્પિટલ પહોંચાડવાની વ્યવસ્થા કરતો. હાલના તબક્કે '૧૦૮ ઈમરજન્સી સર્વિસ' ચાલુ હોઈ ૧૦૮ ની મદદ થી તેમને હોસ્પિટલ પહોચાડું છું...